Ջեսիկա Սիմփսոն

**Ջեսիկա Էն Սիմփսոն** (, ), ամերիկյան երգչուհի, դերասանուհի, հաղորդավարուհի և դիզայներ։ Նրա մեծ հաջողությունները սկսվել են 1999 թվականին։ Ջեսսիկան թողարկել է յոթ ստուդիական ալբոմ, նկարահանվել է բազմաթիվ հեռուստաշոուներում, ֆիլմերում, գովազդներում, ստեղծել է իր անձնական կոսմետիկայի, կոշիկների և պայուսակների ցանցը կանանց համար։ Նա ակտիվորեն ներգրավված է բարեգործական աշխատանքի մեջ։ 2005 թվականին նա հրապարակեց իր անձնական նորաձևության հավաքածուն՝ The Jessica Simpson Collection:

Սիմփսոնի յոթ հիթեր հայտնվել են Billboard Top 40-ում, երեք ոսկե և երկու մուլտիպլատինե ստուդիական ալբմներ, որոնցից 4-ը ամերիկյան Billboard 200 լավագույն տասնյակում են հայտնվել։ Ամբողջ աշխարհում վաճառվել են Ջեսսիկայի ալբմների ավելի քան 20 միլիոն պատճեն։ Սիմփսոնը իր ամուսնու՝ Նիկ Լաշի հետ նկարահանվել է «Երիտասարդներ։ Նիկ և Ջեսսիկա» ռեալիթի շոուում, MTV ալիքում։ 2008 թվականին նա թողարկել է Do You Know ալբոմը, որը դարձել է իր կարիերայի առաջին ալբոմը քանթրի ոճում։

2005 թվականից Սիմփսոնը սկսել է նկարահանվել լիամետրաժ ֆիլմերում։

2010 թվականի առաջին կեսին նա հրապարակել է իր երկրորդ ռեալիթի շոուն «Ջեսսիկա Սիմփսոնի գեղեցիկ աշխարհ» անվանումով։ 2010 թվականի հոկտեմբերին նա ձայնագրել է իր առաջին և վերջին հավաքածուն Epic Records լեյբլի հետ, Playlist: The Very Best of Jessica Simpson անվանումով։

## Մանկությունը
Ջեսսիկա Սիմփսոնը ծնվել և մեծացել է Աբիլինում, Տեխասում։ Նրա մայրը՝ Թինան, եղել է տնային տնտեսուհի, իսկ հայրը՝ հոգեբան։ Ունի փոքր քույր՝ երգչուհի Էշլի Սիմփսոնը։

Նա վաղ տարիներին հաճախել է եկեղեցական երգչախումբ։ 12 տարեկանում Սիմփսոնը մասնակցել է «Միկի Մաուսի Ակումբ»-ի լսումներին, սակայն չի անցել։ Նա 13 տարեկանում ճամբարում Դոլի Պարտոնի հետ կատարել է «I Will Always Love You» երգը, որտեղ նրան նկատել է ոչ այնքան փոքր ձայնագրման ստուդիայի տնօրենը և հիանալով նրա ձայնով նրա հետ պայմանագիր է ստորագրել։ Ջեսսիկան ձայնագրել է իր առաջին դեբյուտային ալբոմը, սակայն ստուդիան փակվել է, այդ պատճառով սկավառակը այդպես էլ չի թողարկվել։

Միայն, երբ նա 16 տարեկան էր նրա ձայնագրությունը լսել է Թոմի Մոտոլի «Columbia Records» ընկերությունը և նորից նրա հետ պայմանագիր է ստորագրել։

## Երաժշտական կարիերան
### 1999-2001: Sweet Kisses և Irresistible
1999 թվականին թողարկվել է Ջեսսիկա Սիմփսոնի «I Wanna Love You Forever» սինգլը։ Երգը հաջողության է հասել և գրավել է 3-րդ հորիզոնականը Billboard Hot 100-ում։ Անմիջապես դրանից հետո թողարկել է *Sweet Kisses* դեբյուտային ալբոմը։ Ալբոմի թողարկումից հետո նա մեկնել է շրջագայության 98 Degrees բոյ բենդի հետ։ Ջեսսիկան այդ խմբի հետ նկարահանվել է «My Everything» երգի տեսահոլովակում։ Ավելի ուշ Սիմփսոնը թողարկել է ևս երկու սինգլներ՝ «Where You Are» և «I Think I’m in Love with You», որոնց շնորհիվ նրա դեբյուտային ալբոմը երկու անգամ պլատինե է դարձել։ Չնայած նրան, որ ալբոմը մեծ վաճառք է ունեցել, այն համարվել է անհաջողակ, քանի որ այդ ժամանակ հաջողության էին հասնաում Քրիստինա Ագիլերայի և Բրիթնի Սփիրսի դեբյուտային ալբոմները։ Ձայնագրման ընկերությունն այդ պատճառով որոշում ընդունեց, որ հաջորդ ալբոմների հաջողությունների համար պետք է փոխել երգերի ոճը և ձայնի որակը։

2001 թվականի կեսերին Irresistible ալբոմը գրավել է 6-րդ հորիզոնականը Billboard 200-ում։ «Irresistible» երգը դարձել է Ջեսսիկայի կարիերայի ամենահաջողակ հիթերից մեկը։ Այն գրավել է 15-րդ հորիզոնականը Hot 100-ում և չարթում մնացել է 20 շաբաթ։ Ալբոմը 2001 թվականի հունիսին գրավել է 6-րդ հորիզոնական Billboard 200-ում, ի շնորհիվ 127 000 պատճենների վաճառքի (մեկ շաբաթում)։ Ավելի ուշ ալբոմը դառնում է ոսկե ըստ Ամերիկայի ձայնագրման ասոցիացիայի (վաճառվել է 500 000 և ավելի պատճեն)։ ԱՄՆ-ում վաճառվել է 850 000 պատճեն։ Ալբոմի շնորհիվ Սիմփսոնը մեկնել է իր առաջին շրջագայությանը՝ DreamChaser Tour:

### 2002-2005: In This Skin
Սիմփսոնի երրորդ ալբոմը՝ In This Skin, թողարկվել է 2003 թվականի օգոստոսին։ *In This Skin* գրավել է 10-րդ հորիզոնականը Billboard 200-ում, մեկ շաբաթում վաճառվել է 64 000 պատճեն։ 2004 թվականի դեկտեմբերին ալբոմը եռակի պլատինե է դարձել, ԱՄՆ-ում վաճառվել է 4 000 000 պատճեն։

2004 թվականի վերջին Սիմփսոնը թողարկել է իր չորրորդ ալբոմը *ReJoyce: The Christmas Album* անվանումով, որը գրավել է 14-րդ հորիզոնականը Billboard 200-ում, իսկ ավելի ուշ հայտնվել է ոսկե կարգավիճակում։

250-350px|մինի|ձախից|Սիմսոնը 2006 թվականի օգոստոսին

### 2006-2007: A Public Affair
2006 թվականին Սիմփսոնը վերադառնում է ձայնագրման ստուդիա և Epic Records-ի հետ համագործակցություն է սկսում։ 2006 թվականի օգոստոսի 29-ին նա թողարկել է իր հինգերորդ ստուդիական ալբոմը՝ *A Public Affair*: Ալբոմը գրավել է 5-րդ հորիզոնականը Billboard 200-ում, մեկ շաբաթում վաճառվել է ալբոմի 101 000 պատճեն։ ԱՄՆ-ում վաճառվել է ալբոմի 300 000 օրինակ։ Ալբոմի առաջին սինգլը՝ «A Public Affair» գրավել ՝ 14-րդ հորիզոնականը Hot 100-ում։ Ալբոմը նաև հայտնվել է Կանադայի և Իռլանդիայի լավագույն տասնյակներում։

### 2008-2009: Do You Know
*Do You Know* ալբոմը թողարկվել է 2008 թվականի սեպտեմբերի 9-ին։ Այն գրավել է առաջին հորիզոնականը Billboard Top-ում, ինչպես նաև Կանադայում։ Այն Սիմփսոնի առաջին ալբոմն է, որ առաջին հորիզոնականն է զբաղեցրել։

### 2010 - մեր օրեր
Սիմփսոնը որոշել է թողարկել նոր ստուդիական ալբոմ, որը վերջինն է լինելու Epic Recprds լեյբլի հետ համագործակցության ընթացքում։ Այդուհանդերձ լավագույն հիթերի հավաքածուն՝ Playlist: The Very Best of Jessica Simpson Եպից լեյբլի կողմից թողարկվեց հոկտեմբերի վերջին, իսկ երկրորդ սուրբ ծննդյան ալբոմը՝ Happy Christmas, eleveneleven և Primary Wave լեյբլների հետ համագործակցության ընթացքում թողարկվել է 2010 թվականի նոյեմբերին։

## Անձնական կյանքը
2002 թվականից 2006 թվականը Ջեսսիկան ամուսնացած է եղել երաժիշտ Նիկ Լաշի հետ։

2014 թվականի հուլիսի 5-ին Ջեսսիկան ամուսնացել է Էրիկ Ջոնսոնի հետ, ում հետ նա ամուսնությունից առաջ 4 տարի հանդիպել է։ Նրանք ունեն երկու երեխա՝ դուստր՝ Մաքսվել Դրյու Ջոնսոնը և որդի՝ Էիս Կնուտե Ջոնսոնը։

## Սկավառակագրություն
### Ստուդիական ալբոմներ
* *[[Sweet Kisses]]* (1999)
* *[[Irresistible]]* (2001)
* *[[In This Skin]]* (2003)
* **' (2004)
* ''[[A Public Affair]]'' (2006)
* ''[[Do You Know (альбом Джессики Симпсон)|Do You Know]]'' (2008)
* ''[[Happy Christmas]]'' (2010)

=== Հավաքածուներ ===
* ''[[This Is the Remix (альбом Джессики Симпсон)|This Is the Remix]]'' (2002)
* ''[[A Special Christmas Collection]]'' (2004)
* **' (2010)

### [[Երաժշտական ալբոմ|Բոկս-սեթներ]]
* *[[Triple Feature]]* (2009)

## Շրջագայությունները
* *DreamChaser Tour* (2001)
* *Reality Tour* (2004)

## Ծանոթագրություններ

## Արտաքին հղումներ
* Ջեսսիկա Սիմփսոնի պաշտոնական կայք
* 
* 

Կատեգորիա:1980 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:ԱՄՆ-ում ծնվածներ
Կատեգորիա:Ամերիկացի դիզայներներ
Կատեգորիա:Ամերիկացի երեխա երգիչներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի սոպրանոներ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Կատեգորիա:Հուլիսի 30 ծնունդներ